

Ócsa Város Polgármestere

2364 Ócsa, Bajcsy Zs. u. 2.

Tel.: 29/378-102, Fax: 29/378-067, E-mail: polgarmester@ocsanet.hu

**Előterjesztés**

**Döntés a víziközmű szolgáltatáshoz szükséges gördülő fejlesztési terv elkészíttetéséről című napirendhez**

***Tisztelt Képviselő-testület!***

Ezen előterjesztéshez mellékelem a DPMV ZRT. vezérigazgatójával, Sárosi István úrral folytatott levelezést, mely egyértelművé teszi a jogszabály által szabott feladat kötelező elvégzését, illetve a kapcsolódó árajánlat, annak tényleges megvalósítási lehetőségét.

Kérem a Képviselő-testületet, hogy a kötelezettség végrehajtásához kötődő vállalkozási szerződés aláírására hatalmazzon fel.

**Határozati javaslat:**

Ócsa Város Önkormányzat Képviselő-testülete, mint tulajdonos

1. felhatalmazza a polgármestert – A víziközmű szolgáltatásról szóló 2011. évi CCIX. tv. rendelkezései alapján – Ócsa Város ivóvíz és csatornamű rendszerei műszaki állapotának dokumentálására, értékelésére és gördülő fejlesztési terv elkészítésére vonatkozóan a DPMV ZRT. üzemeltetővel kötendő szerződés aláírására 1.250.000,- Ft+ÁFA értékben.
2. az 1.) pontban foglalt feladat végrehajtásához a szükséges forrást Ócsa Város 2014. évi költségvetésében dologi kiadások forrás terhére biztosítja.

Határidő: 1.) azonnal 2.) azonnal és folyamatos

Felelős: 1.) polgármester 2.) --

Ócsa, 2014. augusztus 19.

Tisztelettel:

**Bukodi Károly**