

Ócsa Város Polgármestere

2364 Ócsa, Bajcsy Zs. u. 2.

Tel.: 29/378-102, Fax: 29/378-067, E-mail: polgarmester@ocsanet.hu

**Előterjesztés**

**Tájékoztatás az Egressy Gábor Kft. 2013. évi gazdálkodás szabályszerűségének vizsgálatáról című napirendhez**

***Tisztelt Képviselő-testület!***

Jelen előterjesztéshez mellékelem a függetlenített belső ellenőr által az Egressy Gábor Kulturális Szolgáltató Nonprofit Kft. gazdálkodásáról szóló jelentést.

A jelentés tárgyalása lehetővé teszi, hogy a Képviselő-testület éljen tulajdonosi jogosítványaival a Kft. vonatkozásában. A jelentés szabálytalanságot nem tárt fel, intézkedési terv készítését a szabálytalanságok megszüntetésére nem írja elő.

Kérem a Képviselőtestületet a jelentésben foglaltak elfogadására.

**Határozati javaslat:**

Ócsa Város Önkormányzat Képviselő-testülete, mint az Egressy Gábor Kulturális Szolgáltató Nonprofit Kft. 100 %-os tulajdonosa

1. tudomásul veszi az Egressy Gábor Kulturális Szolgáltató Nonprofit Kft. 2013. évi szabályszerűségéről szóló független belső ellenőri jelentésben foglaltakat.
2. felkéri a Kft. Ügyvezetőjét a nagy értékű tárgyi eszközök jövőbeni, minden évi leltározására és kéri, hogy a mérlegsorokat tényleges leltárral támassza alá.

Határidő: 1.) azonnal 2.) folyamatos

Felelős: 1.) -- 2.) Egressy Gábor Kulturális Szolgáltató Nonprofit Kft. Ügyvezetője

Ócsa, 2014. augusztus 21.

Tisztelettel:

**Bukodi Károly**