

Ócsai Polgármesteri Hivatal

**Műszaki, Beruházási és Vállalkozási Iroda**

2364 Ócsa, Bajcsy Zs.u. 2.

Tel.: 29/378-125, Fax: 29/378-067, E-mail: szolosi@ocsanet.hu

|  |  |
| --- | --- |
| **Szám:** ……../2014. | **Tárgy:** beszámoló |

**BESZÁMOLÓ**

a Köztársaság téri játszótér kerítés cseréjéről

*Tisztelt Képviselő-testület!*

A Köztársaság téri játszótér kerítése az elmúlt években kissé, majd augusztus elején jelentősen megrongálódott, deformálódott. Nem megállapítható, hogy az elemekben keletkezett deformálódások szándékosság eredménye vagy egyszerűen csak azért keletkeztek, mert a gyerekek (nagyobbak) felmásztak a kerítéselemekre.

Önkormányzatunk az ügyben feljelentést tett, a biztosítási ügyintézés folyamatban van.

Mivel a kerítéselemek többsége nem volt javítható a hegesztések eltörése nélkül, a lehajlott elemek pedig balesetveszélyt jelentettek, ezért az önkormányzat a kerítés teljes cseréje mellett döntött. Az új elemek erősebb anyagból készültek valamint a teljes csere miatt egységesek (a régi és az új típusúak némileg különböznek). Az elemeket ugyanattól a gyártótól vettük, mint előzőleg. A szerelést a Barizs Kert Kft. végezte. A teljes költség (anyagdíj, munkadíj és szállítás) 779.100,- Ft + áfa, azaz bruttó 989.457,- forint volt.

**Határozati javaslat**

Ócsa Város Önkormányzat Képviselő-testülete elfogadja a a Köztársaság téri játszótér kerítés cseréjéről szóló beszámolót.

Határidő: azonnal és folyamatos

Felelős: polgármester

Ócsa, 2014. augusztus 19.

Tisztelettel:

Szőlősi Zsolt

műszaki ügyintéző

Mellékletek:

1. fényképek